172046 – 09052024 – Consorțiul Internațional al Jurnaliștilor de Investigație (ICIJ) a descoperit că Paxum Bank, favorizată de industria porno, a procesat tranzacțiile lui Tate până cu puțin timp înainte ca el și fratele său, Andrew Tate, să fie acuzați de viol și trafic de persoane.
Influencerul de pe rețelele sociale, Andrew Tate, s-a descris public ca fiind un „misogin”, „milionar” și „inocent”.
Kickboxer-ul devenit influencer și fratele său mai mic Tristan Tate au strâns aproximativ 12 milioane de urmăritori pe X (fost Twitter), unde își etalau averea. Acum sunt judecați în România pentru viol și trafic de persoane.
Acum, documentele divulgate obținute de ICIJ dezvăluie că o platformă web pentru adulți a plătit 2,6 milioane de dolari în contul Paxum Bank al lui Tristan Tate de-a lungul mai multor ani. Plățile s-au încheiat în august 2022, cu patru luni înainte de arestarea sa. Paxum, cu sediul în Caraibe, și-a făcut o nișă în deservirea pornografiei și a industriilor de servicii pentru adulți, în general ocolite de băncile principale din cauza riscurilor de exploatare, susține sursa citată.
Și Regatul Unit solicită extrădarea lor din cauza acuzațiilor de „agresiune sexuală”.
ICIJ susține că deține un extras de cont al lui Tristan Tate, de la Paxum Bank, care acoperă perioada 2017-2024. Acesta arată aproximativ 2,6 milioane de dolari în plăți „pentru serviciile furnizate” de MFCXY Inc., o companie care găzduiește un serviciu de webcam pentru adulți, precum și de la alte platforme de conținut pentru adulți. Înregistrările scurse, care conțin și 183 de transferuri bancare, arată că Tate a transferat fonduri din contul său Paxum în alte conturi bancare pe care le deținea în România și Marea Britanie în aceeași perioadă.
Nu este clar dacă există vreo legătură între tranzacțiile lui Tate analizate de ICIJ și cazul românesc sau ancheta britanică.
Documentele scurse arată că Tate a primit venituri de la serviciul de găzduire a camerelor web până în august 2022, cu patru luni înainte de arestarea sa.
Paxum, cu sediul central în națiunea insulară din Caraibe, Dominica, și-a dezvoltat o nișă ca bancă pentru industria pornografiei și a serviciilor pentru adulți, în general ocolite de băncile principale din cauza riscurilor de trafic de persoane și exploatare, mai susțin jurnaliștii de invesigație.
Documentele mai arată că aproape toate depunerile făcute în contul Paxum al lui Tate – aproximativ 2,6 milioane de dolari dintr-un total de aproximativ 2,8 milioane de dolari – au fost trimise de MFCXY, platforma webcam. Transferurile au variat între 15 și 50.000 dolari de-a lungul perioadei, conform declaratiei. Fișierele sunt primele care dezvăluie tranzacțiile financiare dintre Tate și MFCXY.
Frații Tate acuzați de exploatare
Ambii frați Tate, care au o casă pe strada Bisericii din orașul Voluntari (Ilfov), au recunoscut că operează o afacere cu camere web, dar susțin că femeile care fac videochat au împărțit voluntar câștigurile cu ei. Andrew Tate a susținut că a câștigat 600.000 de dolari/lună în perioada de vârf a afacerii, pentru care a angajat 75 de femei din patru țări, potrivit The Mirror.
Campionul retras la kickboxing a declarat publicației britanice că a fost inspirat să deruleze o astfel de afacere după ce a văzut o reclamă online.
O pagină acum ștearsă de pe site-ul lui Andrew Tate a descris modul în care acesta ar determina o femeie „să se îndrăgostească de mine acolo unde ar face orice i-am spus, apoi ar fi pus-o pe webcam, ca să putem deveni bogați împreună”.
Adepții lui Andrew Tate pe X, fostul Twitter, aproape s-au dublat din ianuarie 2023. Fostul kickboxer profesionist are acum peste 9 milioane de urmăritori pe platforma de socializare.
Procurorii români îi acuză pe frații Tate și pe asociații lor că au exploatat șapte victime folosind „acte de violență și constrângere psihologică” pentru a le determina să facă „acte pornografice” în fața camerei – o formă de trafic de persoane.
Frații neagă acuzațiile
Tristan Tate a spus că acuzațiile nu au legătură cu o afacere cu camere web pe care a spus că a operat anterior și pe care a numit-o „o afacere de streaming perfect legală”.
Câteva plăți în contul Paxum al lui Tate au venit de la OnlyFans, un site web deținut de aceeași persoană ca MFCXY, care se descrie drept o companie de „soluții de comerț electronic” cu sediul în Boca Raton, Florida. Paxum avea o adresă de e-mail MFCXY — paxum@mfcxy.com — conform declarației. Reprezentantul Paxum nu a răspuns întrebărilor despre scopul adresei de e-mail sau despre relația de afaceri dintre bancă și MFCXY. Reprezentanții MFCXY nu au comentat.
Andrew Tate a spus că el și fratele său au considerat legală afacerea cu camerele web. Într-un podcast din martie, Tristan Tate a descris operațiunea drept un „studio de streaming”.
Un purtător de cuvânt al lui Tristan și Andrew Tate a refuzat să răspundă la întrebările trimise de ICIJ.
O afacere „riscantă”
Paxum este deținută de Anton Postolnikov, un antreprenor ruso-american care a apărut ca un investitor major în Digital World Acquisition Corp., vehicul de investiții cotat la bursă care a fuzionat cu Trump Media, compania media a fostului președinte Donald Trump. Postolnikov, despre care se spune că este nepotul unui fost înalt oficial de la Kremlin, a făcut tranzacțiile cu acțiunile DWAC în aceeași perioadă în care un trust cu legături către Postolnikov și un cont la Paxum ar fi împrumutat Trump’s Truth Social cu 8 milioane de dolari. Aranjamentul a ieșit la iveală ca parte a unei investigații mai ample din SUA asupra investitorilor din compania de media a lui Trump, potrivit The Guardian.
Experții în domeniul bancar au declarat ICIJ că aceste conturi care implică industria pornografiei sunt considerate cu risc ridicat și necesită un control suplimentar. „Aceste tranzacții ar fi trebuit să aprindă un beculeț roșu, iar contul să fie tratat ca fiind cu risc major, cu o monitorizare atentă”, a spus Kathryn Westmore, un cercetător senior la Centrul pentru Crima Financiară și Securitate de la RUSI, un think tank din Londra.
„Faptul că tranzacțiile sunt legate de o companie de webcam pentru adulți ar fi trebuit aproape sigur să determine o investigație suplimentară asupra sursei fondurilor pentru a stabili dacă vreunul dintre fonduri a fost generat din activități ilegale sau conținut ilicit. Pentru multe bănci, un astfel de cont este considerat prea riscant”.
Paxum a refuzat să răspundă întrebărilor ICIJ. Într-un e-mail, un purtător de cuvânt a declarat: „Paxum Bank are interzis interzisă prin lege să dezvăluie în mod public orice informații despre contul clientului sau comunicări pe care le-ar fi putut avea cu autoritățile externe cu privire la astfel de conturi”.
Purtătorul de cuvânt a precizat însă că orice speculațiile legate de Postolnikov și „investigații pentru tranzacții privilegiate și spălare de bani cu privire la tranzacții legate de Trump Media” sunt „iresponsabile”. „Nici Banca și nici domnul Postolnikov nu sunt la curent derularea unei astfel de investigații”, a spus purtătorul de cuvânt.
Într-o scrisoare separată către ICIJ, un avocat din Dominica care reprezintă banca a avertizat că publicarea informațiilor bancare confidențiale ar putea avea „consecințe juridice grave”.
Paxum este membru al sistemului de plăți internaționale SWIFT. Fișierele scurse arată transferuri bancare de la Paxum în conturile lui Tate la Raiffeisen Bank România, HSBC și Santander UK.
Într-o declarație către ICIJ, Santander a spus că regulile de protecție a datelor împiedică să discute despre conturile individuale ale clienților. Nu există nicio sugestie că celelalte bănci ar fi cunoscut sursa finală a fondurilor.
„Mă tem că nu vom putea comenta o persoană, nici măcar pentru a confirma dacă a fost sau nu client”, a spus un purtător de cuvânt al HSBC.
Raiffeisen Bank, la rândul său, a declarat: „Raiffeisen Bank România are un cadru robust de conformitate și își ia foarte în serios obligațiile de reglementare și legale. Tranzacțiile care pot ridica suspiciuni sunt analizate și, dacă este cazul, raportate. Mai mult, dacă banca are suspiciuni legate de modul în care un cont este operat de către titular, banca va raporta acest lucru autorităților și poate decide, de asemenea, să înceteze relația.” – sursa https://www.icij.org